കോവിഡ് രൂക്ഷം: നാളെ മുഖ്യമന്ത്രിയുടെ നേതൃത്വത്തില് അവലോകന യോഗം തിരുവനന്തപുരം: കോവിഡ് രൂക്ഷമായ സാഹചര്യത്തില് നാളെ മുഖ്യമന്ത്രിയുടെ നേതൃത്വത്തില് അവലോകന യോഗം ചേരും.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വൈകിട്ട് മൂന്നരയ്ക്കാണ് യോഗം. കൂടുതല് നിയന്ത്രണങ്ങള് ഏര്പ്പെടുത്തണോ എന്നത് യോഗം ചര്ച്ച ചെയ്യും. കഴിഞ്ഞ മൂന്ന് ദിവസങ്ങളിലായി മുപ്പത്തിനായിരത്തിലേറെയാണ് സംസ്ഥാനത്തെ കോവിഡ് കേസുകള്. കോവിഡ് രോഗികളുടെ എണ്ണം വര്ധിക്കുന്ന സാഹചര്യത്തില് ജനങ്ങള് കൂടുതല് ജാഗ്രത പാലിക്കണമെന്ന് ആരോഗ്യമന്ത്രി വീണാ ജോര്ജ് നിര്ദ്ദേശിച്ചിട്ടുണ്ട്. എന്നാല്, കോവിഡ് വ്യാപനത്തില് ആശങ്ക വേണ്ടെന്നും മന്ത്രി പറഞ്ഞു. ബന്ധുവീടുകള് സന്ദര്ശിക്കുന്നത് ഉള്പ്പടെയുള്ള കാര്യങ്ങള് ഒഴിവാക്കണം. കുട്ടികളെ കഴിവതും പുറത്തേക്ക് കൊണ്ടുപോകാതിരിക്കണം. കോവിഡ് രണ്ടാം തരംഗത്തില് കേരളത്തില് ഏറ്റവുമധികം കേസുകള് റിപ്പോര്ട്ട് ചെയ്തത് മെയ് 12ന് ആയിരുന്നു. അന്ന് 29.76 ആയിരുന്നു ടിപിആര്. ഇത് പത്തിനടുത്തേക്ക് കുറച്ചുകൊണ്ടുവരാന് നമുക്കായി. രോഗികളുടെ എണ്ണം ഏഴിരട്ടിയോളം വര്ധിക്കുന്ന സാഹചര്യം വരെയുണ്ടായി. ഓണക്കാലത്തും കോവിഡ് വ്യാപനം കൂടുതലായിരുന്നു. വാക്സിന് എടുത്തവര്ക്ക് രോഗതീവ്രത കുറവാണ്. ഹോം ഐസൊലേഷന് പൂര്ണ തോതില് ആകണം. അല്ലാത്തവര് മാറ്റ് കേന്ദ്രങ്ങളിലേക്ക് മാറണം. സത്യസന്ധവും സുതാര്യവുമായാണ് കാര്യങ്ങള് ചെയ്യുന്നത്. വീട്ടില് സൗകര്യം ഇല്ലാത്തവര് മറ്റ് കേന്ദ്രങ്ങളിലേക്ക് മാറണം. മൂന്നാം തരംഗം തുടങ്ങിയോ എന്നത് ആരോഗ്യവകുപ്പ് സൂക്ഷ്മമായി നിരീക്ഷിക്കുന്നുണ്ട് എന്നും മന്ത്രി പറഞ്ഞു.